கேள்வி: 2016 தமிழ்நாடு சட்டமன்றத் தேர்தலில் தேர்தல் ஆணையத்தின் செயற்பாடுகள் - வாக்குப்பதிவு சதவீதத்தை அதிகரிக்க திட்டமிடப்பட்ட வசதிகள் குறித்து விரிவாக சொல்லுங்கள்.
பதில்: * நோட்டாவுக்கென தனியான சின்னமொன்று வாக்குப்பதிவு இயந்திரத்தில் காணப்படும். இவ்வாறான வசதி முதல்முறையாக நடைமுறைப்படுத்தப்படுகிறது. * வேட்பாளர்களின் ஒளிப்படமும் அவர்களின் பெயருடன் வாக்குப்பதிவு இயந்திரத்தில் காணப்படும். * வாக்காளர் சீட்டினை தேர்தல் ஆணையமே வழங்கும். இச்சீட்டில் வாக்காளரின் ஒளிப்படம் உள்ளிட்ட அனைத்துத் தகவல்களும் இருக்கும். வாக்குச் சாவடி குறித்த தகவலும், வாக்காளர் பட்டியல் வரிசை எண்ணும் அச்சீட்டில் காணப்படும். * அனைத்து வாக்குச் சாவடியிலும் குடிநீர் வசதி, கழிப்பறை வசதி, நிழலிட வசதி, சறுக்கேற்ற வசதி ஆகியன ஏற்படுத்தப்படும். * மாடல் வாக்குச் சாவடிகள் தேர்ந்தெடுக்கப்பட்ட தொகுதிகளில் அமைக்கப்படும். * வாய்ப்பிருப்பின், பெண்களுக்கென தனியான வாக்குச் சாவடிகள் அமைக்கப்படும். * மாற்றுத் திறனாளிகள் முதலில் வாக்களிக்குமாறு வழிவகை செய்யப்படும்.
கேள்வி: 2016 தமிழ்நாடு சட்டமன்றத் தேர்தலில் தேர்தல் ஆணையத்தின் செயற்பாடுகள் - பறக்கும் படைகள் பற்றி தகவல் சொல்.
பதில்: * பறக்கும் படையினர் தேர்தல் விதிமுறை மீறல் மற்றும் அது தொடர்பான புகார்களைக் கவனிப்பர். * சமூக விரோதிகளின் செயல்கள்,பயமுறுத்தல், பணியவைத்தல், ஆயுதங்கள் மற்றும் வெடிப்பொருள்கள் மற்றும் அளவுக்கதிகமாக பிரசார செலவுகள், ரொக்கமாக அல்லது பொருளாக கையூட்டு வழங்குதல் பொருட்டு நடைபெறும் பெரிய அளவிலான ரொக்க பரிமாற்றம் உள்ளிட்டவற்றை கண்காணித்து நடவடிக்கை மேற்கொள்வர். * தேர்தல் செலவினம் செலவிடப்பட்டது, வேட்பாளர், அரசியல் கட்சியால் அதிகாரமளிக்கப்பட்டு செலவிடப்பட்டது ஆகிய அனைத்து புகார்களையும் கவனிப்பர். * தேர்தல் நாள் அறிவிக்கப்பட்ட பின்னர் அனைத்து பெரிய பேரணிகள், பொதுக்கூட்டங்கள் அல்லது அரசியல் கட்சிகளால் மற்ற பெரிய செலவுகள் செய்தது ஆகிய அனைத்தையும் விடியோ கண்காணிப்புக் குழுவின் உதவியுடன் விடியோ படம் எடுப்பர். * சட்டத்திற்கு புறம்பான பொருள்களை, பணத்தினை கைப்பற்றி, சான்றுகளையும் சேகரித்து, கைப்பற்றப்பட்டவரிடமிருந்து பெறப்பட்ட வாக்கு மூலங்களை பதிவு செய்வர்.